PANEVĖŽIO MIESTO SAVIVALDYBĖS TARYBA

SPRENDIMAS

DĖL PANEVĖŽIO MIESTO INTEGRUOTOS TERITORIJOS VYSTYMO 2014–2020 M. PROGRAMOS TIKSLINĖS TERITORIJOS RIBŲ PATIKSLINIMO IR SAVIVALDYBĖS TARYBOS 2013 M. RUGPJŪČIO 29 D. SPRENDIMO NR. 1-250 „DĖL PRITARIMO PANEVĖŽIO MIESTO SAVIVALDYBĖS DALYVAVIMUI RENGIANT IR ĮGYVENDINANT PANEVĖŽIO MIESTO INTEGRUOTĄ TERITORIJOS

VYSTYMO PROGRAMĄ“ 3 PUNKTO PAKEITIMO

2014 m. kovo 27 d. Nr. 1-75

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 22 punktu, 16 straipsnio 2 dalies 41 punktu, 18 straipsnio 1 dalimi, 2014–2020 metų nacionalinės pažangos programos, patvirtintos Lietuvos Respublikos Vyriausybės 2012 m. lapkričio 28 d. nutarimu Nr. 1482, 7 prioriteto „Regioninė plėtra“ 2 tikslo „Didinti teritorinę sanglaudą regionuose“ 1 uždaviniu „Spręsti tikslinėms teritorijoms (gyvenamosioms vietovėms) būdingas problemas – didinti jų konkurencingumą ir gyvenamosios vietos patrauklumą, skatinti jų ekonomikos augimą“, Panevėžio miesto savivaldybės taryba n u s p r e n d ž i a:

1. Patikslinti Panevėžio miesto integruotos teritorijos vystymo 2014–2020 m. programos tikslinės teritorijos ribas pagal pridedamą schemą.

2. Pakeisti Panevėžio miesto savivaldybės tarybos 2013 m. rugpjūčio 29 d. sprendimo Nr. 1-250 „Dėl pritarimo Panevėžio miesto savivaldybės dalyvavimui rengiant ir įgyvendinant Panevėžio miesto integruotą teritorijos vystymo programą“ 3 punktą ir jį išdėstyti taip:

„3. Patvirtinti Panevėžio miesto integruotos teritorijos vystymo 2014–2020 m. programos tikslinę teritoriją (pagal pridedamą schemą)“.

Savivaldybės meras	Vitalijus Satkevičius